PTTGC ร่วมทุน “บ.เอส.พี.เพ็ทแพค” สร้างโรงงานบรรจุภัณฑ์พลาสติกในพม่า
PTTGC ร่วมทุน "บ.เอส.พี.เพ็ทแพค" สร้างโรงงานบรรจุภัณฑ์พลาสติกในพม่า ตั้งเป้ายอดขายใน CLMV ราวแสนล้านบาท ใน 5 ปี
15 พ.ย. 2559

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า บริษัทได้ลงนาม MOU ร่วมกับบริษัท เอส.พี.เพ็ทแพค จำกัด ซึ่งเป็นหนึ่งในผู้ผลิตบรรจุภัณฑ์พลาสติกชั้นนำของประเทศไทย เพื่อสนับสนุนการลงทุนสร้างโรงงานบรรจุภัณฑ์พลาสติกในประเทศเมียนมา ประเภทถังแกลลอนบรรจุน้ำมันหล่อลื่นและบรรจุภัณฑ์พลาสติกอื่นๆ บนพื้นที่ประมาณ 18,000 ตารางเมตรในเขตนิคมอุตสาหกรรมติละวา ห่างจากกรุงย่างกุ้ง 23 กิโลเมตร
ทั้งนี้ PTTGC ตั้งเป้ายอดขายในประเทศ CLMV ราว 100,000 ล้านบาทในระยะเวลา 5 ปี โดยมีแผนจะเข้าลงทุนในประเทศอินโดนีเซียและฟิลิปปินส์ โดยเฉพาะอินโดนีเซียที่ถือเป็นตลาดใหญ่ มีประชากร 200-300 ล้านคน และมีความต้องการนำเข้าเม็ดพลาสติกสูงถึง 40-50%ของความต้องการของประเทศ